Merkezê îrtîbatî û Çapemeyîye yê HPGyî de derheqê çalakîyanê gerîlayan û hêrişê artêşa tirke de eşkerayîyêke daye û nê pare kerdî:
''2ê temaxe de hêzanê ma çarçeweya Hemleya Şorişgêre ya Cengê Heftanîn de Qilê Dupîşkî de vera îşxalkeran çalakîya suîqestî kerde, leşkerêk ame cezakerdene û leşkerêk zî birîndar bi.
Dewleta tirke ya îşxalkere aşmana hazîrane û temmuze de qezaya Dortyolî ya Hatayî de operasyonêko hîra da destpêkerdene. Nê di aşman de mabênê hêzanê ma û îşxalkeran de 5 rey pêkewtişî vejîyayî pêkewtişanê mabênê 5ê hezîrane û 10 û 21ê temmuze de  tesbîtkerde leşkerêk ame kiştene û xeylêk zî birîndar bîyî. 21ê temmuze de embazê ma Ciwano ke heta guleyê xo yê peyêne têkoşîn kerd, şehîd kewt. Nasnameyê ey do peynra bêro parekerdene.
2ê tebaxe de teyaranê artêşa tirke îşxalkere  warê Karkerî yê Zapî bombarduman kerd. nê hêrişî de vînîbîyayeyê ma çîn ê.
Eynî roje warê Basret, Dêrsew û Findikê yê herêma Koyê Gabarî ameyî bombardumankerdene. Netîceya hêrişî de herême de şewat vejîya.
1ê tebaxe de 20 kesan ra grubeka kontra qezaya Elbakî ya Wanî de dewanê Nalecan, Dêra, Xaçka, Dêze û Liçekî yê warê Masiro de bi kincanê gerîlayan falîyet rayra berd. Wa şarê herême vera kontrayan hîşyar bo.''
